محمد رمضان عطائی

محمد رمضان عطائی ڈیرہ غازی خان سے تعلق رکھنے والےایک شاعر اور ٹیچر تھے۔

نسب 
محمد رمضان کے والد اللہ داد خان تھے جن کا تعلق ڈیرہ غازی خان کے ترین قبیلے سے تھا۔

نسبت 
مولانا فیض محمد شاہ جمالی کے مرید اور خواجہ نظام الدین تونسوی کے حلقہ نشین تھے۔ اپنے ایک دوست عطا محمد جسکانی سے گہرے لگا کے باعث عطائی تخلص اختیار کیا۔

رباعی کا معاملہ 
علامہ محمد اقبال نے اپنی مشہور رُباعی آپ کو عطا کی تھی۔ واقعہ کچھ یوں ہے کہ جب آپ نے علامہ صاحب کی رُباعی سُنی تو آپ بے ہوش ہو گئے اور ہوش آنے پر آپ نے علامہ اقبال کو اپنے مکتوب میں رُباعی کی اجازت چاہی کہ یہ رُباعی اُنہیں سونپ دی جائے تاکہ جب وہ وفات پائیں تو اُن کے ماتھے پر یہ رُباعی لکھ دی جائے۔ علامہ اقبال نے جواباً اُنہیں اپنے ایک مکتوب مورخہ 19 فروری 1937ء کو رُباعی اُنہیں عنایت کر دی۔ محمد رمضان عطائی کا انتقال 2 اگست 1968ء کو ڈیرہ غازی خان میں ہوا۔ وہ مشہور رُباعی درج ذیل ہے:

 تُو غنی از ہر دو عالم من فقیر
 روزِ محشر عذر ہائے من پزیر
 ور حسابم را تو بینی نا گزیر
 از نگاہِ مصطفیٰؐ پنہاں بگیر

حوالہ جات 

1968ء کی وفیات
ضلع ڈیرہ غازی خان کی شخصیات